Document ID: 32005R0355

KOMISJONI MÄÄRUS (EÜ) nr 355/2005,
28. veebruar 2005,
millega muudetakse määrust (EMÜ) nr 2676/90, millega nähakse ette ühenduse veinianalüüsi meetodid
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 17. mai 1999. aasta määrust (EÜ) nr 1493/1999 veinituru ühise korralduse kohta, (1) eriti selle artikli 46 lõiget 3,
ning arvestades järgmist:
(1)
Veini alkoholisisalduse mahuprotsendi mõõtmismeetod elektroonilise tihedusmõõturiga on kinnitatud vastavalt rahvusvaheliselt tunnustatud kriteeriumidele. Kõnealuse uue meetodi kirjelduse kiitis Rahvusvahelise Veiniameti (OIV) Üldkogu heaks 2000. aastal.
(2)
Kõnealuse mõõtmismeetodi kasutamine võimaldab tagada veini alkoholisisalduse mahuprotsendi tõhusamat kontrolli ning vältida vähemtäpsete kontrollimeetodite kasutamise tõttu tekkivaid vaidlusi.
(3)
Kõnesoleva meetodi võrdväärsuse tunnustamiseks komisjoni määruse (EMÜ) nr 2676/90 (2) lisa 3. peatükis kirjeldatud meetoditega ei ole enam vajadust ning artikli 3 lõige 2 tuleb seetõttu välja jätta. Lisaks tuleks nimetatud määruse lisa 3. peatükki lisada kõnesoleva meetodi ajakohastatud kirjeldus koos katsete teel saadud väärtustega seda meetodit kinnitavate näitajate kohta.
(4)
Seetõttu tuleks määrust (EMÜ) nr 2676/90 vastavalt muuta.
(5)
Käesoleva määrusega ettenähtud meetmed on kooskõlas veinituru korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määrust (EMÜ) nr 2676/90 muudetakse järgmiselt.
1.
Artikli 3 lõige 2 jäetakse välja.
2.
Lisa muudetakse vastavalt käesoleva määruse lisale.
Artikkel 2
Käesolev määrus jõustub seitsmendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 28. veebruar 2005

Labels: 3
17
16